
EMMANUELIS  CAMPOLONGI 

VITA 


E, 


Immanuel  Càmpolongus  III.  Cai.  Januar, 
MDCCXXXIII.  Neapoli  natus  est  ,  qua  tempestate 
liaec  Civitas  mira  quadam  illustrium  ingeniorum  co- 
pia abundabat.  Dominicus  pater  ejus,  cui  uxor  Bar- 
bara Garrio  dives  opibus  ,  et  genere  perhonesta  , 
praeclarus  fuit  sui  temporis  J.  C.  ,  et  multis  litteris 
ornabatur  ,  tantaque  enituit  dicendi  copia  ,  ut  in 
causis  orandis  inter  primos  numeraretur.  Hic  cum 
nosceret ,  puerum  facili ,  promtoque  ingenio  esse  ad 
discendum  ,  nullam  interjecit  moram,  quominus  illuni 
ingenuis  artibus  imbuendum  curaret ,  ut,  si  quando 
paternis  insisteret  vestigiis  ,  novus  quidam  splendor, 
novaque  gloria  familiae  accederet.  Nec  a  veritate 
alienum  id  cuiquam  videri  debet  j  laam  eruditus  ut 
erat ,  inter  optimarum  artium  studia  ,  et  Jurispru- 
dentiam,  quoddam  cognationis  vinculum  intercedere 
jure  arbitrabatur.  Ineunte  igitur  aetate ,  puer*  hic 
grammaticas  praeceptiones  tanta  animi  bausit  conten- 
tione  ,  ut  praeceptor  ejus  ,  genibus  impositum  ,  et 
sic  pensa  recitantem  ,  aliis  ostentaret  ,  ut  ab  eo  si- 
hi  ipsi  iene  reeteque  ^discendi  wormana   arriperenk 

Pòstquam  robustior  est  factas  ,  summa  in  eo  eluxit 
indoles  ,  incredibilis  sciendi  aviditas  ,  eique  sollicitn 
cura  magistri  ,  quo  magnam  rei  litterariae  exornan- 
dae,  atque  in  melius  provehendae  spem  faceret,  incita- 
jnentum  fait ,  ac  via.  Qui  mentis  habitus  uberrimos 
fructus  ferre  consuevit  ,  modo  ut  juvenes,  frequenti 
studio  ac  medìtatione,  vires  ingenii  sui  exercere  ,  et 
acuere  non  desinant  }  quod  reapse  mimmi  in  modum 
praestitit  Campoiongus.  Quare  spem  patris  minime 
fefellit  ,  qui  in  eo  plurimum  laborabat  ,  ut  fìlius  bo- 
:nis  Utteris  instrueretur  ,  cui  natura  tam  felix  ,  et 
laetum  ingenium  contulisse  videbatur. 

Ànnum  fe*e  decimum  aetatis  agebat  Campolon-. 
gus  ,  cura  gravi ,  ac  quasi  repentino  morbo,  absumtus 
est  pater  ejus  Dominicus  ,  qui ,  eo  quod  de  inopina 
morte  niliil  palam  factum  esset,  paullo  post  obitum, 
in  Dicasterium  Neapoììtanum  stlitibus  judicandis 
;fuerat  accitus.  Quae  res  ,  et  sibi  ,  et  suis  insperata  , 
3nultumque  molesta  accidit.  Interim,  justis  patri 
amantissimo  persolutis  ,  iilud  seduio  mente  agitabat  , 
ne  forte  ,  patre  e  vivis  sublato  ,  ab  incepto  trami- 
ate desistere  cogeretur.  Ipsa  enim  litterarum  cupidi- 
±as  ,  quippe  quae  a  teneris  annis  animo  suo  insita 
effervescebat ,  hunc  alio  cogitationem ,  mentemque 
convertere  band  patiebatur.  At  mater ,  cujus  tutelae 
^Emmanuelem ,  et  Ludovicum  fìlios  suos  pater  com- 
mendaverat  ,  quum  cognitam  haberet  juvenis  indo- 
lem  ,  i»geniique  comitatem.  3  ornino  operai  d^it  ? 

lù  ab  ipso  ìnceptum  litterarum  curriculum  absoìvere* 
tur.  Haec  idcireo  >  licet  nonduin  adverso  turbini  fi- 
nis factus  esset  ,  cum  Basilio  Forlosio  ,  quo  axitea 
Campolongi  usi  erant  familiariter  ,  co  usili  um  iniit  9 
jiivenem  in  aliquod  Lycaeum  mittere  *  ubi  monna, 
disciplinam  ,  et  ingenuas  artes  apprime  excoleret» 
Horum  ergo  Consilio  ,  atque  auctoritate  ,  Adversara. 
vena  Campolongus ,  ubi  sacrum  Civitatis  illius  Epbe«» 
beum  ingressus  est ,  cum  ea  vitae  ratio  adolescente 
3is  instituendis  maxime  accomodata  crederetur, 

Temporibus  iis  ,  quibus  patriaui  reliquit  Em-* 
manuel  >  viris  doctissimis  eruditissimìsque  affluebat 
Adversanum  Lycaeum  ,  qui  postea  optimis  in  ar- 
tibus  gloriam  summam  consequuti  sunt.  Prae  ceteris, 
qui  aetate  illa  illic  florebant,  unum,  et  alterum  recen- 
sere  mihi  liceat ,  Hieronymum  Seraum  ,  \irum  inter 
paucos  ob  raram  Latinorum  eloquentiam  praestan- 
tissimum  ,  et  Paulum  Mocciam  ,  cujus  Graecae  lin- 
guae  peritiam  ,  in  libris  ab  eo  evulgatìs,  adhuc  suspi- 
cimus.  Quare  illius  Lycaei  juveues  ,  quorum  in  ani- 
mo litterarum  cupiditas  laetissime  pullulabat  ,  tan- 
torum  virorum  fama  magis  alliciebat  ,  ut  omni  lit» 
terarum  spatio  alacriter  decurso  ,  ad  suorum  studio* 
rum  calcem  laeti  >,  jucundique  pervenirent.  Hic  fer- 
vida sociorum  aemulatione  ,  ac  talium  praecepto- 
rum  ductu  ,  quantum  in  Graecis  Latinis  que  litteris 
excolendis  profecerit  Campolongus  ,  exprimi  haud  po- 
teste Primo  quidem  ad  sublimioris    Humaiùtatis  styn 

dia  est  incitatus  ,  quìbus  adeo  est  eruditus  $  ut  Ad- 
yersani  Ephebei  praeceptores,neminem  unguara  ipsius 
aequalem  adolescentem  latina  lingua  scribentem,magis 
sint  admirati.  Deinde  quum  ipse  cognovisset  ,  latia- 
lem  serraonem  parerai  non  esse  ,  quo  penitiorum 
litterarum  abdita  omni  cura  diligentia  perscruta- 
retur ,  Graecae  linguae  studio  incubuit ,  eique  co- 
miteni  adjunxit.  Sub  id  tempus  ,  tantus  erat  Em- 
manuelis  ardor  in  palaestra  eruditionis  ,  ut  con- 
discipulos  omnes  anteiret  ,  et  praeceptoribiis  ipsis 
videretur  ,  brevi  hunc  juvenem  hominem  doctissi- 
Hiurn  evasurum.  Tali  modo  annos  tresdecim  natus  \ 
humanitatis  ,  ac  retboricae  stadio  feliciter  emenso  ? 
ad  rem  pbilosopbicam  mentem  advertit  ,  sed  ita ,  ut 
m  hoc  studiorum  cursu  òptimarum  artium  metam 
prae  oculis  semper  babuerit.  Hanc  cum  excoleret  \ 
ut  optima  vitae  dux  ,  et  magistra  est  pbilosopbia  , 
sic  adolescens  pluribus  ,  quam  antea  ,  virtutibus  m- 
tere  caepit ,  multoque  inde  magis  patiens  ,  affabilis  , 
religiosus  ,  mansuetus  apparuit  :  ut  an  majus  aìiud 
effieere  possit  haec  scientia  ,  diffìcile  sit  judicari. 
Nondurn  in  pbilosopbiae  studio  triennium  transege- 
rat  ,  quum  Roma  nuncius  funestissimus  illi  venit , 
attulitque*  panini  a  bésse  j  quin  Didacus  patruus   suus, 

ftescio  quo  morbo  graviter  'couflictatus,vitam  dimitte- 
Tet.  Hie  quoque  ,  ut nepos  ipse  in  sepulcreto  testatur, 

ili,  studiis  litterisque  orsine  vitae  tempus  c<pnsumserat? 
*  in    rebus    Kieclicis  praésertim   saììs  spectatus,    et 

cognite ,  adeo ,  ut  inter  medicos  ordinario^  Caroli  TL 
Imperatoris  ,  ac  Clementis  XII.  P.  M.  ,  quorum  noa 
unus  tunc  temporis  maxime  fi orebat ,  summum  siLi 
nomen  vindicaverit.  Hoc  allato  nuncio  statini  Cam* 
polongus  patfuum  merentissimum ,  si  viveret,  visu- 
rus  ,     sin  vita  decessisset ,    debita  parentalia  solutu* 
rus  ,  Romani  migravit ,   ubi  aliquot  post  dies  extre«* 
mura  ejus    spiritum  ore  excepit.    Quae  patrui.  mors 
non  fregit  eum  ,    nec    a  suorum    studiorum  ratione 
distraxit ,    quin  prorsus  effecit ,    ut  tanti  juvenis  fa- 
ma extra  patriam  ,    ubi    satis    nondum    erat    notus , 
praedicaretur.   Nam  ,  ilio  temporis  intervallo  ,   Emi* 
nentissimus  Cardinalis  Passionaeus  ,  a  secretis  Pene- 
elicti  XIV.  patrui  sui  domum  non  infrequens  venti** 
tabat  ,     màgnoque    urebatur    desiderio    cognoscendi 
Campolongum  tam  laudatum  juvenem,  nobili,  in  genio 
non  minus  >  quam  judicii  maturitate.  Quem  ,  Didaeo 
defuncto  ,  in  suam  fìdem  ac  clientelam  recipere  cae- 
pit ,  ac  studiorum  ,  quibus  operam  dederat ,  freqUen* 
tius  posceré  rationem.  Hanc  ubi  adolescentulus  ite- 
rum,   saepiusque  reddidisset ,    ex    tempore    aliquod 
Carmen  componere  aggressus  est ,  quo  Eminentissi* 
mura  Cardinalem    summis  laudibus  persequi  consti- 
tuit  ,  utpote  qui  litterariis  multis  ,  magnisqUe  meritis 
apud    universos    commendabatur.     Quo   magna    cir-* 
cumstantium  corona  ,   feliciter  elucubrato  ?    omnium, 
expectationem  ita  superavit    Campolongus  ,    ut  om- 
nes  gdmirarentur  j  huuc  juvenem  ,  in  ipso  tempora 

àrticulo  ,  tana  laboriosum  carmen  confecisse  ,  quod 
communi  doctorum  suffragio  celebrari  dignum  vide- 
iatur  ,  et  Passionaeus  ipse  prcfessus  sit,  ejusdem  ver- 
sus ad  splendidam  Virgilii  assurgere  majestatem.  Nec 
destitit  postea  ,  sed  florìdioris  iugenii  sui  specimina 
exhibuit ,  Unde  mirum  est  ,  quantum  existimationis 
ex  bisce  foetibus  apud  Romanos  sibi   accreverit. 

Cum  tantam  sibi  gìoriam  Campolongus  Romae 
peperisset ,  in  bujusee  Civitatis  primorum  familiari- 
tatem  farile  adscitus  est  :  ex  quo  factum  est ,  ut  eum 
jam  de  reditu  co'gitantem  ,  non  una  conditione ,  apud 
■se  retinere  conati  sint.  At  ipse  caritate  patriae  ille- 
-ctus  ,  cui  omnia  debere  rebatur,  tot  virorum  voluntati 
aioluit  parere  ,  sed  sua  suosque  invisurus  Neapolim 
revertitur  :  quo  vix  ubi  pervenit  ,  de  attrito  fortu- 
nae  injuria  patrimonio  certior  factus  est.  Id  ille 
facile  constanterque  tulit  :  ea  enim  erat  animi  leni- 
tate  ,  ut  irasci  non  solum  non  posset ,  sed  etiam 
aut  secunda  sorte  ,  aut  adversa  ,  temporibus  parimo- 
do  inserviret.  Quare  vix  septem  centusses  ab  Emi- 
nentissimo  Cardinali  Sersale,  qui  testamenti  curator 
a  patre  fuerat  relictus  ,  numerata  pecunia  ,  in  men- 
-«es  accipiebat.  Idem  quum  juvenili  aetate  jam  pro- 
vectus  esset  ,  ac  praestantioribus  doctrinis  indigeret, 
in  animum  induxit,  se  se  ad  jurisprudentiae  studium 
conferre  „  quod  ,  quum .-viveret  ,  pater  filium  suum  h- 
clurum  augurabatur.  Quo  in  itinere  eam  habuit  vi- 
"vendi  ratjonem  ,  ut  quidguid ,  vel   ab  iosa  pueritia , 

in  insiitutione  vitae  ,  ac  studiorum  pergratum  sibi 
fuit  ,  minime  neglexerit.  Ergo ,  et  pietatem  colebat, 
et  ingenuis  artibus  eamdem  operam  inipendebat» 

Haec  vero  in  litteris  seienliisque  addiscendis 
opera  minus  fuit  diuturna  5  nam  acxiores  procellae 
ineum  excitatae  sunt.  Etenim  ,  triennio  post  Dida- 
tti oLitum  ,  quum  crebri  adferrent  nuntii  ,  alteri  pa« 
truo  suo  nullam  saiutis  spem  remansisse  ,  Sypbeura, 
profìciscitur ,  ubi  ille  domicilium  sibi  constituerat. 
Hic  ,  po$tquam  patrmim  aliquot  post  dies  demortuura 
omnibus  officiis  prosequutus  est,  non  tam  ut  suae, 
sed  matris-  voluntali  ebsequeretur  ,  Monicam  Casale- 
novam  illustri  genere  natani  uxorein  duxit  :  tunx 
vero  nonnullis  visum  est,  fòre,  ut  Campolongus  novis 
conjugii  distentus  curis  ,  a  bonis  litteris  aliisque  stu- 
diis  diseederet.  Quod  quidem  non  raro  solet  eveni- 
re :  atque  magnos  etiam  homines  ,  uxorum  vel  ille» 
cebrae,  vel  fastidia,  a  colendis  disciplinis  abalienarunt, 
Aitameli  ej us  industria  factum  est  ,  ut  opinio  baec  diu- 
tius  eorumdem  aniniis  non  insideret.  Ille  enim  ,  cum 
se  tot  uni  rei  li  Iterar  um  publicae  despondisset  ,  in 
ipso  etiam  conjugìo,  eumdem  ,  quo  antea  usus  erat? 
modura  studiis  obsequendì  suis  ,  ad  extremam  vitam, 
rolinuit.  Quamquam  nullos  ex  uxore  liberos  susce- 
pit  :  quod  fortasse  felicitati  ejus  vertendum  est.  Ne- 
ssi o  enim  quo  pacto  fiat  ,  ut  persaepe  doctorum  vi=> 
rorum  liberi  a  paterna  disciplina  desciscant  ,  et  de= 
decori  probroque  smt   parenlibus-. 

Hie  autem  anntim  secundum  et  vicesimum  Ha- 
ias  Campolongus,  quamquam  strenuam  doctrinis  ope- 
ram  daret  ,  tamen  quieti  potius  qUanl  famae  consu* 
lere  videbatur  ,  cura  a  Ludovico  fratre  i  domesticae 
rei  causa  ,  in  patriam  evocatus  est,  Ipse  bujus  dicto 
audiens  fuit,  sjatimque  Neapolìm  fedire  constituit,  una 
cum  conjuge.  Postquam  vero  se  paternam  doitiura  re- 
eepit ,  cum  patrimonium  majoribus  in  diem  litihus  di= 
straberetur  ,  fratris  cobortatione  ,  ad  res  domesticasi 
recuperandas ,  in  forum  descendit  5  ibique  non  solum 
yes  suas  agere  caepit,sed  etiam  alienas.Verum  non  mul- 
to post  tempore  ,  sive  quod  animus  non  satis  prò- 
clivis  ad  fori  disciplinam  esset  ,  sive  quod  ingenii 
mobilitate  quadam  impelleretur  ,  postbabita  juris- 
prudentia  ,  ad  medicinam  cogitationem  omnein  con- 
vertii ,  magistro  ,  ac  duce  Josepbo  Dulce  ,  cui  aliis- 
que  medicis  adeo  suam  probavit  operam  ,  ut  de  ipso 
commode  dici  posset ,  nil  intentatimi  reliquisse  ,  quod 
cum  dignitate  ,  ac  laude  non  perficeret.  Cujus  scientiae 
postquam  bausit  fontes,  verenfc,  ne  aut  morborum  cau- 
sas  minime  intelligeret ,  aut  medicinam  minime  ido* 
neam  ipse  praescriberet,temporis  inibi  locati  statim  póe" 
nituit  :  idque  caussae  fuit,  cur  ampliorem  campum 
litterarum  ,  quo  sua  studia  bactenus  collineaf  ant  , 
excolendum  sibi  proposuerit.  Ut  autem  tutiori  tra-* 
mite  ad  ejusmodi  metam  contenderei ,  Deum  O.  M. 
voto  supplice  precatur  :  pacatum  animum  studia  lit- 
terarum deposcere  ,    ideoque  si  vellet  se  ad  id  ani^ 

numi  appellerò  ,  servato  tantum  quod  necesse  erat  f 
ne  angustam  pateretur  paupertatem  ,  tranquillam  vi-* 
tam  vivere  eoncederet.  Laudandum  sane  consilium  9 
quo  unum  Deum  honorum  omnium  muneratorem 
invocandum  ratus  est  7  cui  si  cujusquam  facultatis 
viri  minime  obsequantur  ,  vix  est  ,  quod  diuturno  tem- 
pore ,  assiduoque  labore  sperent  ,  se  aliquam  gloriam 
conscquuturos.  Quibus  votis  benigne  annuit  Deus  9 
ex  eoque  tempore  ,  quantum  emolumenti  in  rem  lit- 
terarum  publieam  ab  eo  invectum  sit  ,  is  unus 
ignorai  ,  qui  Campolongi  nomen  nondum  audi- 
\it. 

Sed  jam  Campolongum  ad  majorem  famam  ma- 
turescentem  incitabat  suorum  studiorum  ratio  ,  cui 
ut  obsequeretur  ,  novum  opus  excudit ,  quod  nusquam 
autea  auditum  CL.  Marchionis  Dominici  Berii  solli=» 
citudine  auspiciisque  an.  MDCCLXIIL  typis  Simo- 
nianis  primam  lucem  adspexit.  Id  Polìfemeide  in- 
scripsit ,  ubi  horrendi  illius  monstri  terribilisque  Poly<* 
pbemi  elusos  amores  describere  conatus  est  ,  qui ,  ut 
traditum  per  mytbicos  ,  antrorum  suorum  oblitus  ? 
pecudumque  ,  cupìdine  Caìatbeae  quum  aestuaret  9 
hanc  suis  amplexibus  Acyn  praetulisse  querebatur. 
Cujus  tam  insignis  ,  tam  laudati  operìs  praeconia 
minime  attexam,  quod  nemo,  nisi  ab  eo  aliquid  gratiae 
detrabere  velit ,  laudare  satis  ptftest.  Illud  tantum  di- 
cam,  jamdiu  communem  doctissimorum  bominum  sen- 
tentiam  ili  a  e  inclinasse,  aetatem  illam  nulluai  tulisse 

fclègantiorem  poetam  ,  qui  cum  Plautinis  ac  Petrarcae 
Versibus  ,  quos  noster  aemulari  statuit ,  tam  feliciter 
contendere  potuisset.  Ad  haec  opus  istud  ,  praeter 
stylum  perquam  venustum  atque  expolitum  ,  majo- 
retti nitorem  sibi  adsciscere  nonnullis  visum  est  , 
quod  quibusdam  remotioris  latinitatis  vocabulis  ,  qui- 
Lus  tanti  monstri  insania  expressior  oculìs  subjice* 
retur,  sparsuin  sit  atqùe  disseminaturn  :  quae  sane 
ex  XII.  Tab.  legibus  ,  saliaribus  carminibus  *  Duilio 
que  collimila  depromta  ,  Campolongum  Latinae  lin* 
guae  incunabula  tam  bene  cognovisse  testantur  ,  ui 
reperire  difficile  sit ,  qui  propter  id  cum  eo  compont 
mereatur.  Qua  in  re  ab  eorum  opinione  eo  minus  li- 
cet  discedere  ,  quum  certiora  documenta  nobis  sint  , 
quibus  idem  possimus  adprobare.  Scimus  enim  ipsius, 
in  variis  non  minus  Italiae  ^  quam  totius  Europae 
locis  ,  repetitas  fuisse  editiones  ,  quibus  tanti  operis 
commendatio  per  totum  orbem  latius  divulgaretur* 
Adhaec  Academiae  Parisiensis  socii  quanti  fecissent , 
quantoque  amore  Campolongum  fuissent  prosequuti  , 
ex  hoc  facillime  judicari  potest  ,  quod  ejusdem  in 
tela  pictam  effigiem  ,  quam  antea  petierant ,  in  ma- 
gnificentissima  Urbis  illius  Bibliotbeca  aere  regio  col- 
locaverint.  Quae  quidera  quicumque  perpenderit  3 
facile  intelliget  y  isto  opere  Campolongum  sibi  non 
magis  ,  quam  Neapolitano  nomini  consuluisse. 

Quae  hactenus  de  Poljphemeide  tradidimus  ,  com- 
yonenda  nunc  sunt  cum  ii$  ?  quibus  factum  est,  ut; 

ali  puLlicum  munus  Campolongus  extolleretur  5  Ii- 
cet  ista,  ut  noLis  leviora  stmf ,  pari  modo  ceteris  tru* 
tinanda  arbitremur.  Etènìm  dum  baec  a  praelis 
adirne  caleret ,  doctissimo  sese  obtnllt  Genovesio, 
cui  prout  amabat  litteras  interroganti,  undenam  tasi 
obsoleta  latinorum  vocabula  expiscari  conatus  esset, 
Campolongus  reliqui  nihil  fecit,quominus  quam  pluri- 
mos  reconditae  antiquitatis  scriptores  recenseret,quos, 
iisdem  vocibus  usos  fuisse  palam  fecit.  Unde  procul 
dublo  vir  ille  praecellentis  ingenii  ,  consiliique  fa- 
cile existiuiavit  ,  quanto  ceteris  antistaret  Latinitatis 
peritia  ,  quantumque  laudis  esset  consequuturus,  quairi 
reapse  ei  merito  litteratorum  tribuit  posteritas.  Pa- 
ullo  post  Genovesio  cura  demandata  est  ,  aliquem 
virurn  eligendi  ,  qui  in  Regio  Athenaeo  sublimioris 
Humanitatis  studia  traderet  juventuti.  Hanc  nactus 
occasionem  juvandi  Campolongum,  quumque  amoris 
nullum  afferre  majus  testimonium  posset ,  ipsum  deli- 
gendum  curavit ,  qui  vere  eo  litteraturae  genere  , 
omnium  illius  aevi  maxime  praestantissimus  videba- 
tur.  Sic  annorum  tres  ,  et  triginta  publicus  profes- 
sor renunciatus  ,  communi  civium  plausu  Humanita- 
tis Cathedram  conscendit. 

Hoc  autem  in  munere  ,  quo  vitae  genere  usus 
sit  aut  in  instituenda  juventute  ,  aut  in  re  litteraria 
augenda  ,  paucis  absolvam.  Id  consilii  primum  sem- 
per  babuìt  ,  ut  juvenes  Humaniorum  litterarum  stu- 
dio, amotis  puerili.bus  ludis  ?  ad  seria  quaeque  suum 

animimi  viriìiter  efFormarent.  In  insidiando  antera 
de  pietate  raorum  nonnulla,  quibus  ad  vitam  agen- 
cLam  uterentur  ,  pari  diligentia  se  praebuit  ,  ac  fuit 
In  erudiendo.  Hinc  tantae  virtutis  propagines  in 
ejusdem  discipulis  adbuc  cognoscimus  ,  quos  omnes 
<doctrina  non  magis  ,  quam  pietate  praestantes,  si  nu- 
merare veliera  ,  non  vitam  ejus  enarrare,  sed  h.isto- 
jriam  scribere  viderer.  Ac  magna  erat  auditorum 
frequentia  ;  ad  ipsum  enim  docentem  veniebant ,  et 
qui  propter  suos  lepores  animum  delectart^  consola- 
rìque  vellent  ,  et  qui  in  ejus  peritia  positam  spera 
liaberent  doctrinae  j  multi  ctiam  ,  qui  corporis  for- 
mam  cognoscere  studebant  ,  qualis  esset  ,  cujus  ani- 
oni ingeniique  faciem  tot  laudibus  commendatam  in* 
tuerentur.  Hoc  autem  loco  non  est  praetereun- 
clum  ,  quanta  constantia  ,  etiam  rude  donatus  ,  in  isto 
snunere  perstiterit ,  ne  publico  ,  cui  ut  inserviret 
«lectus  fuerat  ,  deesse  videretur.  Quin  etiam  si  cui 
studioso  juveni  bonorum  angustia  impedimento  esset  ? 
<quominus  totum  litterarum  stadium  ,  illa  qua  opus 
erat  alacritate  ,  percurreret ,  buie  succurrere  jucun- 
clissimum  sibi  arbitrabatur  :  et  hucusque  bumanitatem 
ejus  progressam  esse  accepimus,  ut  prò  bis  vel  exi- 
guam  sibi  baberì  gratiam  turpe  existimaverit.  Ideo- 
que  inter  auditores  suos  calamitosus  nemo  exti- 
tit ,  cui  ipse  ,  vel  libros  dando  ,  vel  domi  gratis 
docendo  ,  vel  denique  necessaria  vitae  tribuendo  mi- 
aicae  fuerit   ppìtulatus  \  <pod  quidam   %b  iis    ipsis , 

quìbas'id  expeviundi  fnit  copia,  cognitum  praedica* 
mus.  Quo  factum  est  ,  ut  illius  aevi  juvenes-  magis 
magisque  in  dies  illuc  afiluentes  in  audiendo  Cam- 
polongo  contenderent ,  qujem  tantum  deamabant  % 
quanto  dulci  amore  minime  fìliomm  ingrati  commu» 
nem  parentem  prosequi  possent  ,  ut  de  Alcibiade 
Socratis  disci pulo  memoriae  proditum  est. 

His  omnibus  accessit  perillustre  aliud  ornamen- 
timi ,  antiquitalis  nempe  cujusque  tempòris  peritia  9 
quam  veterum  scriptorum  lectione  sedulo  sibi  coni* 
paravit ,  ne  quid  pretermitteret  ,  quod  adolescentium 
animis  erudiendis  ,  ingenioque  excitando  esset  profu- 
turum.  Irididem  fluxit  ,  ut  de  rarioribus  cimmeliis 
atque  numismatibus  non  raro  consultus,  eadem  obscu- 
ris  vetustatis  ambagibus  extricaverit  :  quae  quidem 
ex  veterum  monumentorum  penu  jamdiu  depromta 
eruditorum  mentes  adhuc  torquebant.  Nec  minoris 
aestimabatur  latinarum  inscriptionum  cognitioné  ,  cut 
rei  perspicuo  est  documento  opus  illud ,  quod  Limole- 
xicou  intentatum  inscripsisse,palam  est  universis.  Hinc 
aemo  mirari  debet,  si  inter  XV  viros  Regiae  Hercu- 
lanensis  Accademiae  adlectus  fuerit  Campolongus  ; 
«juae  per  Carolum  III.  Regem  an.  MDCCLV  pri- 
nmm  instituta,hominibus  in  Pbilologia  principibus  fio- 
resqebat ,  quibus  providentissimus  rex  ,  ne  quid  po« 
stentati- occultimi  remaneret  ,  mandavit  ,  ut  omni- 
genas  vetustatis  relliquias  illustrarent ,  quae  in  ditis- 
urne  Regio  HercuU&exrò  Musaeo  adhuc  asscrvantur, 

Haec  omnia  carum  juvenluti ,  carum  litterariae  rei* 
publicae  dum  vixit  reddebant  :  haec  eadem  nobis 
omnibus  ,  vehemens  tanti  viri ,  atque  ardentissimum 
desiderluui  reliquerunt. 

Praeterea  licet  ipse  ,  vel  ante  munus  istud  ,  in 
erudienda  privatim  juventute  plurimam  diei  partem 
consumerei  ,  reliquum  temporis  amoenis  iisdem  stu- 
eliis  impertitus  est  ;  adeo  ut  aliquod  immortalitate  di* 
gnum  opus  moliri  ,  et  litteris  consegnare  nunquani 
destiterk.  Hinc  scribeudì  ratio  postulai  ,  ut  alios 
Campolongi  libros  prorsa  versaque  oratione  compo- 
sitos  recenseam  ,  ac  singulorum  argumenta  in  breve 
bic  cogere  incipiam  ,  quibus  con#tet ,  quanta  doctri- 
na  ,  litteraria  praesertim  ,  idem  abundaverit.  Ac  de 
ea  quidem  insigne  ,  ac  nobile  nobis  suppetit  docu- 
sientum  festivissima  Mergelline  an.  MDGCLXI  Typis 
Flautinis  edita  ,  cujus  amoenitatem  utinam  vel  ele- 
gantissimi post  illum  poetae  imitentur  !  Hanc  Jo- 
sepho  Landgravio  Ausburgensi  Episcopo  Hassiae 
jDarmstadìae  Principi  dicavit  ,  ductus  familiaritate  J. 
C.  Philippi  Buscè ,  qui  Neapoli  Landgravianae  fa- 
jniliae  rerum  curam  susceperat  5  et  ex  hoc  conjici 
potest ,  hanc  in  exterorum  quoque  notitiam  perve- 
nisse. 

Hoc  libro  Mergellini  littoris  oram ,  quae  aspectu 
suo  tam  amoeno  ,  atque  hospitali  JEquoreas  musas 
provocare  yidebatur  ,  poetico  cantu  ceìebravit ,  dum 
iaec  mirtini;  ia,  flapcUiR   nobilitata^   poetisque  Nea» 


(  »J  ) 

poiìtanis  jucundissime  semper  fuerit  descripta.    Quo 
opere  profecto  vix  credibile  est ,  quantum  existimatio» 
nis  sibi  constituerit  Campolongus  ,  quum  interceptam 
fere  gloriam  Tlmsca  scribendi  carmina    mare  redo- 
lentia  patriae  restituisset.    In    ea  enim  parte  Pausi- 
lypi  montis  ,   ubi  de  lato  vertice  sese  pelago  osten- 
tat  pulcherrima  Mergelline  piscatorum  nassae,  lineae- 
que  hamis  insertae  dissitae  jacebant  ,  ipsosque    cala- 
mos  e  scopulis  pendentes  nemo  inflandos  jamdiu  ar- 
ripuerat ,    postquam  Actius   Syncerus    Sannazajrius  , 
aliique,  qui  piscatorio  cantu  praesertim  inclaruerunt, 
<*  sylvis  egressi  rusticantes     Musas  in  pelagus    dedu- 
cere, Latinisque  Eclogis   caerulea  Tsrerei  regna  exhi- 
larare  aggressi  sunt.  Nec  minor  eidem  debetur  laus, 
«juod  unus   ante  alios  ,    ut  in  Arcadia  Sannazarius  , 
et  numeris  ligata  ,    et  soluta  oratione  Pastoralia  ce- 
cinit ,  piscatoriis  Eclogis  aptas  inseruit  enarrationes  , 
quae  versibus  ipsis  jucundiores  esse  visae  sunt.  Qua 
de  re  licet  quamplurimi  in  arenam  descendissent,  ta- 
men  solus  Campolongus  tecto    latere    discessit ,    ru- 
deraque  prae  ceteris  meritus  est,  ista  tam  hilari  Mer- 
gellina  ,     qua  Synceri  Arcadiam   adeo  diligenter  ha- 
Luit  perspectam  ,    ut  supra  nibil  possit.    Id  quidem 
nec  Bernardinus  Rota  Neapolitanus  Eques  ,  qui  pri- 
mo   Hetruscam  linguam  piscatoria  ditavit  poesi  ,    in 
XIV  suis  praestantissimis  Eclogis  ,     nec  Scipio  Am- 
xniratus  ,  nec  Bartolomaeus  Tafurius  Neritinus  ,   qui 
in  vindiciis  epica©  poesis  Camilli   Pellegrini  ad  hoc 

consillum  acccssìsse  fatetur  ,  consequuti  sunt.  Qaa- 
te  ubi  excusus  Neapoli  liber  in  publicam  lucem 
prolatus  est,  gestientes  doctorum  virorum  animos  tan- 
ta laetitia  exultasse  vulgatum  est ,  ut  auream  Synce- 
ri  aetatem  rediisse  sifci  persuaderent.  Hinc  opus  istud 
primo  quoque  tempore  ita  rarum  factum  est ,  ut  li- 
brariorum  tabernas  quantumvis  versares  ,  nullo  i*n- 
quam  pretio  emendum  reperires. 

Satis  Campolongum  hetrusco  magis  Carmine 
excellentem  perspeximus  ,  nunc  in  omnigenam  spe° 
ciem  variatum  prosequemur  immortali  ilio  opere 
quod  occasione  nuptiarum  Ferdinandi  I.  P.  F.  A. 
cum  Carolina  Austriaca  contextum  ,  exteris  poste- 
risque  nomen  suum  magis  commendavit.  là  ipse 
dum  moliebatur  ,  omnes  ,  quod  pollicitus  érat ,  prae- 
stare  posse  desperabant  ,  quum  ,  praeter  bominum 
consuetudinem,cujusque  aetatis  praecipuospoetas-,quos 
latino  vel  betrusco  Carmine  floruisse  compertum  est, 
imitari  vellet:  at  ipse  propositum  nihilosecius  pere- 
git ,  brevique  tempore  mira  ingenti  felicitate  opus 
confecit,  quod  Excel.  Domino  Josepbo  Ventimi- 
glia  Bellomontii  Principi  dicatum ,  editumque  an. 
MDCCLXVIIL  aptissimo  Protei  nomine  condecora- 
yit.  Sic  a  saliari  Numae  Carmine  initium  fecit  ,  in 
quo,  ut  Martis  sacerdotes  Mamurium  Veturium  anci-* 
liorum  fabrum  proemii  loco  cecinisse  traditum  est, 
sic  Ferdìnandum  Regem.  cum  Carolina  uxore  sua 
coacelejbravit  ;  deiade  ad  Capassum  nosttuia  descea* 

dit ,  per  omnes  inferìoris  aevi  poetas  ,  qui  memoria 
aliqua  digni  \isi  sunt  ;  quod  quidem  nemini  unquam 
in  mentem  venisse  certum  est.  Ex  hac  rhapsodia  il- 
lud  in  propatulo  est ,  hunc  tanta  gratia  ,  ac  lepore 
vetustissimos  latinorum  poetas  aemulari  ,  ut  illorum 
scribendi  modum  non  tam  adscivisse  ,  quam  ipse 
temporibus  iis  natus  \ideatur.  Inter  hetrusca  autem 
carmina,  legere  est  admirandum  potius  lectori ,  quam 
imitandum  Dityrambum  ,  quo  uno  naturali  quadam 
facilitate  Francisco  Redi  adeo  proxime  accedit ,  ut 
in  praesentiarum  illius  tam  insigne  ejusaem  generis 
poema  minus  requireremus.  In  isto  tamquam  novus 
promus  condus  regium  celebraturus  convivium ,  opi 
param  coenam,  sua  ex  industria ,  laute  atque  degan- 
ter  ad  satietatem  prosequutus  est.  Totum  vero  opus 
apud  eruditos  quanti  fuerit  ,  xjuo  facilius  intelliga- 
tur  ,  ad  xtvKuif  ^vqov  Graecanicarum  litterarum  Àn- 
tecessoris  Jacobi  Martorellii  lectorem  relegamus. 

Idem  Cursum  Philologicum  seu  politiorum  litte- 
rarum  instituiiones  jNeapoli  Typis  Simonianis  an. 
MDCCLXXIX  impressas  in  publicum  deduxit  j  quod 
©pus  si  utilitate  aestimandum  ,  nemo  est ,  qui  ei 
prae  illis  aliis,  quae  mox  sequentur,  abneget  principa^ 
tuni.  In  hoc  procul  dubio  mirum  est ,  quam  multa 
atque  exquisita  illinere  potuerit  :  neque  minus  pa~ 
tet ,  quantum  sera  probaverit  posteritas  ,  quum  no- 
cturna  ,  diurnaque  omnium  manu  continue  versetur, 

Wec  imjaento,  Quaecumque,  mm  ad  juveututis  erudf* 

*    - 


(    20    ) 

iionem  attinere  \idebantur,  quae  antea  Line  ,  inde  hi 
libris  dispersa  leciorem  quemque  ,  vel  avidum  sum- 
mopere  defatigabant  ,  in  unum  \ eluti  corpus  tam 
miro  ordine  concinnavit ,  ut  publico  nihil  ulterius 
desiderandnm  super  fuerit.  Omni  no  scimus  isto  opere 
Campolongum  primo  loco  egregie  elaboratam  rerum 
Homanarum  Epitomen  exposuisse ,  in  qua  una  omnes 
conquiescere  possent  ,  quum  plures  abae  id  genus 
^vWoyect  institutionis  ternmios  ,  aut  plus  justo  exce- 
dcrent ,  aut  non  attìngerent.  Qua  quidem,  juventutis 
ccmmodis  praesertim  ,  consultum  in  valde  confidit , 
iiac  enim  duce  ,  veluti  facem  praeferente  ,  illam  et 
2nelioris  notae  Historicos  ,  et  Poetas  tutius  persequi 
Jjosse  cognoscebat.  Deinde  majus  aliud  ,  cujus  ope 
latini  sermonis  intelligentia  magis  comparetur  ,  ad- 
jungere  baud  neglexit  ,  continetque  libros  De  veìe- 
Tiim  adagiis  schedami)  de  Proprielate  latini  sermonis^ 
de  schedìs  nominum  e  boldario  novatorum  ,  de  Archai- 
co  Latinorum  sermone  ,  de  Tabula  Corographica  ,  de 
scriptorum  Sphjnge  seu  interpretamentis  ,  de  Poeti- 
ces  luminibus  ,  quorum  praestantiam  accuratius  in- 
vestigare ,  ne  molesta  lectori  nostra  abeat  oratio  , 
praetermittimus.  IHud  tamen  de  boc  notatu  dignum 
videtur  ,  quod  etsi  centeni  de  eadem  re  sejunctim 
typis  editi  succreverint  libri ,  adbuc  multa  in  aesti- 
magione  ,  et  pretio  sit  apud  litterarum  amatores. 
Maximae    etiam  Campolongo  babendae  gratiae  9 

tpod  ilio  opere  ,    cui  titulus  Sereno  Serenato    sala*» 

... 

berrìmis  praeceptis  Medicinam  consperserit  ;  quibu? 
profecto  nihil  dulcius  potest  esse  iis  ,  qui  aliquam 
cupiditatem  babent  notitiae  veterum  arcauorum.  Ip- 
se  enim  ,  qiium  in  Medicinae  studio  non  mediocri- 
ter  esset  versatus  ,  Q.  Sereni  Samonici  exemplar  , 
pollenti  ingenìo  suo  ,  interpretati  onibus  commenta* 
riìsque  primum  illustrare  cepìt ,  quod  ncque  notuiìi 
satis  antea ,  neque  luce  ,  aut  àliquo  commentario 
notatuman.MDCCLXXXVI.  ex  typographeo  Rapha-e- 
lis  Langianì  bono  publico  produxit.  Quae  quidem 
explanationes  nisi  perfunctorie  considerentur  ,  omni- 
bus persuasimi  iri  judicamus,  exiguum  Lutìt  de  Sa-» 
modici  praeceptis  commentariolum  -,  quod  medicus 
èondiseat ,  quodque  pbilologus  sectetur  ,  exbibere  , 
ut  nesciam  certe,  an  posteritas  credei,  ab  uno  eodem» 
que  ingenìo  baec  omnia  tractari  potuisse. 

Reliquum  est ,  ut  alios  Campolongi  libros  ir* 
vulgus  editos  per  lancem  saturam  exponam,  qutfm, 
nibil  opus  sit  eosdem  plurimis  verbis  commemora* 
re  ,  videar  contra  ,  si  omnino  praeteream  ,  obstares 
ne  clarius  appareat  ,  quantus  fuerit  ille  vir.  Porro 
quum  subeisivas  boras  ,  quas  publico  privatoque 
inuneri  suffurabatur  ,  musis  ,  litterisque  identidem  li- 
taret  ,  Sepulcretum  amicabile  conscripsit ,  quod  àn. 
MDCCLXXXI  typis  Faustini  de  Bonis  tradendum  cen- 
suit  ,  sub  auspiciis  CI.  vivorum  Francisci  Xaverii  de 
Zelada  Excell.  S»  E.  Cardinalis  ,  et  Andraee  fon- 
tuli  Marcbionis  ?    cujus  no^nem  in  eruditorum,  pitta- 


(  a2  ) 

do  adhuc  clarescit.   Hic  juxta  vetus  illud  "Vivus.  siLL 
de.  sepulcro.  providit.  praeclare  seeum  agi  existimavit, 
sL.\ivorum    amicorum  cippos  aliquo  titillo   notaret , 
quo  vivi  potius  ,   de  quantulacumque   sepulcrali  me- 
moriola  ,   ohservantiae  amorisque  sui  significationem 
sibi  non  cnientitain  exhiherent.  Sic  quoque  ,  aliquo 
tempori!  intervallo, Galleidem,  Vulcaneidem,  furiisque 
agitatimi  Plulonem  in  lucem  proiulit  ,  praeter  Ebriurn 
P oljphemum  ,    qui    prae  ceteris  istis  dignus  est ,    ut 
ì.egatur.     Ipse  enim  Polyphemeide    jamdiu    vulgata  , 
ne .  quidquam  de  tanto  monstro  ìntentatum  reliquis- 
se  videretur,  mira  ingenii  ubertate,  dityrambum,  Ebrii 
Polyphemi  nomine  ,  exarandum  suscepit.  Insigne  pro- 
fecto  opus  ,  in  quo  Polyphemi  imaginem  tantam  su- 
stinentis  ebrietatem  repraesentavit ,    quantam  mulie- 
res  illat  ,  quae  Bacchum  sequutae  sunt,   praesetulis- 
se    vulgatum    est.      Idem    ut    gratum     aliquid    face- 
ret    iis  ^    qui    veterum    inseriptorum    lapidum    stu- 
diis  obsequentur,  opus  quoddam,  cui  ,  ut  ostendimus 
paullo   ante,  titulum  fecit  Lllholexicon  ìntentatum  an. 
MDGCLXXXII.  typis  edendum  concredidit.   De  eo 
mentionem  injecit  Joseph  Furlanettus  in  voce  abscon 
ditorium  Appendicis  ad;  iEgidii  Forcellini   Lexicon, 
licet  accurate  minus  id  quibusdam.  factum  videatur  ? 
cjuum  ,    quae  in  hoc    voiumine  voces     continentur  , 
none  ruderibus  descriptas  ,  sed  ab   ipso   Campolon- 
ga  autmnent  fuisse   excogitatas  :     quod  ,     si   unquam 
in  hanG.\Tenie«^m^opUkicnenL  sit. ,  Campoloiigi  me- 

morìae  non  ìnglorium  videri  queat}  majoris  e  nini  in^ 
dustriae  est  ,  inscriptiones  vetustarum  simillimas  ef- 
fingere ,  quain  easdem  e  lapidaria  veterum  supel-» 
ledile  conquisitas  explorare  ,  atque  collige.re.  Plura 
denique  studioruni  suorjim  monumenta,  ornatiori  cui*» 
tu  per  otium  expolita,  scripto  reliquit,  quorum  partila 
pessimo  public©  deperdita,  partim  ab  amicis  suis  ser- ^ 
vata*,  quae  quidem  referremus,si  facta  nobis  inspiciundi 
«copia  fuisset.  Quae  omnia  profecto  satis  declarant  > 
quo  sagaci  studio  veterum  vobimina  conquisi  verit  , 
quantìsque  eruditionis  documentis  referta  sint  ejusdem 
scripta  ,  ut,  ad  nullum  litteraturae  genus  praetereun- 
dum  ,  omnino  natus  sit  credendus. 

Verum  ab  bis  tamquam  e  diverticulo  redeun-» 
tes  ,  jam  Christiana  virtute  clarescentem  Campolon« 
gum  contemplemur  ,  quae  quidem  una  digna  est ,  ut 
omnibus  aliis  anteponatur  \irtutibus.  Profecto  per 
totum  \itae  curriculum,  quanto  maximo  amore,  illam, 
quam  a  primis  annis  combiberat  ,  religionem  prò- 
sequutus  sit ,  exprimi  band  potest  j  quo  tutius  eara 
vitae  integritatem  sartam  tectamque  servaret ,  quam 
inculpatam  usque  ad  extremam  aetatem  perduxit.  Hinc 
ut  dicere  ceperamus  ,  nibil  babuit  antiquius  ,  quan* 
Evangelicis  legibus,  atque  institutis  discipulorum  ani- 
mum  informare  ,  quibus  neglectis  ,  ipsas  amoeniores 
litteras  salutares  esse  non  posse  intelligebat.  Ei  rei 
indicio  quoque  sunt  ejusdem  scripta, nobis  hucusque  sa-» 
tis  delibata.     Ipse  enim  ,    in  praefatione    ad  Q,  ^€- 

treni  Santonici  exemplar  5  se  ex  isto  Ms.  opimo* 
nes  illas  s  professus  est  abscidisse  ,  quae  doctrinae  , 
vèl  a  Deo  patre  traditae ,  vel  ab  universali  Èc1- 
elesiae  Orlliodoxae  consensu  usurpatae ,  repugnare 
viderentur.  Idipsuni  de  opere  ilio ,  cui  ,  ut  tradidi- 
inus  ,  tiriypcupit  smanie  di  Pluto  testatum  reliquit  modo 
#  laudatus  Martorellius  ,  in  quo  quomodo  Divina  gratia 
feralis  monstri  laqueis  irretitis  opituletur ,  mirifi- 
ce  expressit.  Exinde ,  quominus  singularis  illa  in 
Deum  pietas  languesceret ,  nullum  Dominicum  diem 
occidere  patiebatur  ,  quin  ipse  omni  labe  detersus 
eumdem  sibi  ,  augustissimo  Eucbaristiae  sacramento, 
strictiori  vinculo  devinciret.  Quo  quidem  nihìl  utilius 
juventuti  cogitari  unquam  potest ,  quippe  quae  m 
excolenda  pietate,  piis  exercitationibus  ,  exemploque 
facilius  ,  quam  monitis  ac  praeceptis  permovetur.  Heic 
vero  e  -sacra  Divi  Dominici  familia  ,  Dominicus  Co- 
tinus ,  quocum  ipse  vixit  consuetissime  ,  quum  Chri- 
stiana virtute  florere  Campoìongum  videret-,  hortari 
cenit  ,  ut  ingenium  suum  ad  ornandam  Ecclesiam 
vellet  conferre.  Huìc  morem  gerere  existimavit  Cam- 
polongus,  idque  in  causa  fuit ,  cui*  pius  magis ,  quam 
Ut  litteratus  videretur  ,  omnia  christianorum  prae- 
Cépta  in  unum  conduxerit,  atque  elegans  illtìd  sacra- 
3»uwi  concionimi  corpus  conflaverit  ,  quod  nos  con- 
ciones  Quadragesimales  appellare  consuevimus.  Hoc 
ubi  excosum  est,diversis  affectibus'  concussi  sunt  docto- 
KVfo  yirorum  animi  ;    nonnulli  enim  ii   ab   nomine 

litteris  ornato  alienum  putabant  -r  quod  accidere  minnS 
potuisset,  si  sedate  perpenderint  universi  ,  opus  istud 
non  aliunde  ,  quam  a  singulari  religionis  cultu  pro= 
cessisse. 

Nunc  mihi  mens  suggerit ,  ut  de  suburbano  suo' 
Magdalonehsi  pauca  adscribam ,  cum  praestantium 
virorum  etiam  babitacula  juvet  cognoscere.  Inter  Ca« 
sertam  ,  et  cis  fluvialis  Calatiae  fines  ,  prope  Magda» 
lonis  moenia  ,  ubi  Tifata  continuo  jugo  quemdam 
"veluti  sinum  incipiunt  efformare  r  ad  rusticandum 
Campolongus  suburbanum  aliquod ,  tale ,  ut  plus  sa- 
lis ,  quam  sumptus  baberet ,  constDuendum  sibi  accu- 
ravit  :  quod  bodie  Elyseorum  possidet  familia  ,  qui, 
contracta  fiducia?  exiguam  hanc  fundi  sui  portiuncu- 
lam ,  ubi  aedificaret  ,  eidem  vendiderunt.  Locus 
hic,ob  Appiae  viae  vestigia, litteris  commendatus,  adja- 
centium  agrorum  feracitate,  serenoque  semper  coelo 
gaudens,  tiliarum  frequentia  antea  consitus  fuerat ,  ut 
etiam  nunc  vulgo  la  Teglia  nuncupatum  aùdimus, 
Ex  boc  tempore  ei  fuit  mos  ferme  quotannis  , 
quum  nempe  sibi  per  ferias  licebat  ,  se ,  in  boc 
publico  mùnere  vacantem ,  recipere  ,  ut  in  suburba- 
no tam  amoeno  ,  atque  jucundo  jEstatis  ,  et  Autumni 
partem  ,  tamquam  in  loco  quietiore  ,  transigeret. 
Quanto  autem  in  amore  istud  babuerit ,  quantisque 
titulis  boncstaverit  ,  ejus  inscriptiones  abunde  prae- 
stant  ,-  quarum  ,  incolarum  incuria  ,  nec  vola^nec 
restigium  superesse    e  ondglemus,    Xfic  nonnumquaw 

€pulare    celebravit     convivium    una    cum     candidis 
amicis ,     et  bene    acceptis  ,    quos  fingi  non  potest , 
quam    docta  ,      et    sua  vi     per     totum    diem     con- 
suetudine   detineret.      Quin  ,      et    quando    studiosae 
juventuti   Bacchanalia  indicebantur  r  ipse  ,   qui  nibil 
malebat  ,  quam  ut  juvenes  licitis  quibusdam  oblecta- 
mentis  studiorum  curriculum  metirentur  ,    auditores 
suos  illuc  perduxit  ,  ubi  postquam  ad  tempus  modi- 
cis  tignis  pulpita  erecta  fuissent ,  fabellas  ,     quas  ad 
delectationem  ,    et  utilitatem  composuerat  ,    iisdem 
agendas dare,  consuevit.    Ita  Campolongus  boc  bilarì 
InstitutOj  indoli  suae  indulgebat  ad  jocos  ac  festività- 
lem  pronae  ,   optimaeque  juventuti,  comitate  sua,  bu- 
maniorum  litterarum    adyta  reddebat    aliquanto    fa=* 
ciliora. 

Sed  jam  ad  eam  vitae  lineam  devenimus  ,  qua© 
snortem  attulit  Campolongo.  Ipse  enim  cum  com- 
plures,quam  par  esset,interioribus  exquisìtisque  litteris 
addiceret  vigilias  ,  initio  mensis  Martii  an.  MDCCCI. 
Typboea  febri  correptus  est.  In  boc  morbo  illud 
potissimum  memoria  dignum  arbitramur ,  quod  etsi 
se  brevi  decessurum  intelligeret ,  nullo  unquam  im- 
pendentis  periculi  metu  obrutus  sit ,  aut  perturbatus. 
Cum  vero  in  agone  ,  morti  jam  proximus  ,  versare- 
tur  ,  quomodo  valeret  ,  interrogatus  ,  non  sine  qua- 
dam  suavitate  ,  quam  afferre  solet  lenis  dissolutio  , 
perinde  ac  si  vitam  posmsset ,  trinos  istos  Sannaza- 
ex  quibus  miram  mcmoriae    tenacitatez» 

iti  ipsa  valetudinis  imbecillitate  omnes  admirati  sunt 
sia  apposite  recitavit. 

Amico  io  fui  tra  Baje  ,   e  il  gran  Vesuvio 
Nel  lieto  pian  ,   ove  col  mar  congiungesi 
Il  Lei   Sebeto  accolto  in  picciol  fluvio. 
Deide  vi  morbi  ingravescente  ,  quum  in  proctt- 
randis  ritu  Christiano  sacris  novissimum  pietatis  suae 
specimen  dedisset  ,    completis  annis  octo  ,    et  sexa~ 
ginta  ,  senioque  minus  ,  quam  labore  confectus,  XIII, 
Cai.  Àprilis  anni  ejusdem  ,   diem  clausit  supremum? 
feliciori  sane  airoàwsu  •>  quam  veteres  illi  Romanorum 
Tbeologi  accidea*e  rebantur  ,    quum  mors  talium  vi- 
rorum  vitam    intermittere  ,     non    eripere    videatur. 
Elatus  est ,  mediocri  pompa  ,  ut  ,  qua  erat  modestia, 
praeceperat   ,     et   frequentissimo    civium    concursu  , 
certantibusque  inter  se  studiosis,   ut  extremum  istud 
praeceptori  optimo     pietatis    offìcium  impenderent  , 
colionestatus  usque   ad  templum  Divae  Yirginis  sine 
labe  conceptae    (  prope  sacram    recentiorem  aedem 
Capuccinorum  )     ad    quam  preces    quotidie  fundere 
solilus  fuerat.  Hic  conditus  jacet,  nullus  licet  sepulcra^- 
lis  titulus  ,  nullum  singulare  ac  perenne  monumentum 
posituui  tanti  nominis  viro  ,   cujus  operibus,.  Neapo- 
litanorum  fama,  ubicumque  sunt    in  pretio  Etruscae 
Latinaeque  litterae  ,  illustrior  evasit.   Ceterum  paren- 
taliorum  justa  persoluta  sunt  in    aede  S.   Salvatorìs  , 
defunctumque  lie  trusca  oratione   prò  funere  laudavit 
Nicolaus     Lambertus    discipulus    carissimus   7    cujus 


esèmpio,  alii  postea,  varìis  epicedìis,eternae  memoria© 
virum  prosequuti  sunt.  Ita  omnes  Joctos  ,  et  pro- 
hos  viros  laus  ,  etiam  fato  functos,  a  tergo  grandior 
msequitur  ,  quum  brevi  post  emarcescat  invidia  > 
quae  quorundam  fata  antevertit. 

Fuit  Campolongus  statura  procera  ,  calvo  capi- 
te ,  lata  fronte  ,  vegetis  nìgrisque  oculis  ,  naso  ad- 
unco ,  macilentis  malis  ,  proctucta  cervice  ,  ad  ex- 
tremum  corpore  gracili  atque  exliausto  ,  ut  in  Ebrio 
Polypliemo  de  se  his  verbis  testatur. 

Quel  fuseragnol  Campolongo  adusto, 

Che  mi  brama  veder  mai  sempre  onusto 

D'  occhibendante  musto. 

Hinc  a  capite  frequentius  laboravìt ,  propterque 
stomachi  infirmitatem  modicum  ,  et  exiguum  cibi  vìx 
admodum  sero  capiebat  -,  quod  omnis  aevi  studiosis 
evenisse  prisci  queruntur,nos  gravi  damno  experimur. 
Gravis  decorusque  erat  ejus  incessus  ,  atque  omnino 
dignitatis  plenus.  Idem  in  corporis  cura  curiosus  , 
et  nimius  veterum  morum  sectator  ,  adeo  ut  nihil 
*le  quotidiano  cultu  mutaverit ,  nihil  de  vitae  con- 
suetudine. Videtur  vero  natura  Campolongus  salsus  7 
et  facetus  fuisse  :  vultus  ejus  quoque  jocos ,  et  hila- 
ritatem  praeseferebat ,  praesertim  cum  usitata  juve- 
num  frequentia  eumdem  honoris  causa  per  viam  sti- 
patura adspiceres.  Itaque  ejus  comitas  non  sine  se~ 
ventate  erat,  neque  gravitas  s'mer  fac  ilitate  ,  ut  à$ 
Auico  apud  Ne  potei»  perlegirous* 

His  omnibus ,  quanta  amicorum  copia  affluxerit 
Campolongus  ,  neminem  latere  remur  ,  quos  reapse 
nec  paucos  liabuit ,  nec  vuigares  niagnis  est  offìciis 
prosecutus.  Omnes  enim  ,  quos  aut  probitate  morum, 
aut  doctrinae  praestantia  coli  dignos  intuebatur  r 
arctissima  amicitiae  copula  sibi  devinxit.  Longior 
vero  abiret  orati o  ,  si  quot  suorum  opusculorum  min* 
cupatione  honestavit  ,  bue  vellem  referre ,  duos  tamen 
eligam  in  quibus  intemperatara  ,  ut  ita  dicam ,  lo* 
casse  videtur  benevolentiam  ,  Andream  Columnam 
Ostiliani  Principem  ,  et  Dominicum  Berium  Marchio- 
nem  ,  virum  clarissimum  subtili  quodam  politioris 
litteraturae  gustu  ,  eximioque  in  eruditos  homines 
amore  j  cui  certe  tantum  dignitatis  suae  debuit  Cam- 
polongus  ,  quantum  persolvere  nunquam  potuit.  In 
litteraria  amicitia  tres  ,  quantum  scimus  ,  coluit  fa* 
miliarissime  ,  Alexium  Symmacbum  Mazocbium  , 
virum  ad  prodigium  usque  scientiis  omnibus  imbu- 
tum  ,  Antonium  Genovesium  ,  et  Graecanicarum  lit- 
terarum  peritissimum  Iacobum  Martorellium,qui,  prae- 
ter  alias  egregiae  existimationis  signifìcationes  ,  in  do- 
ctissima  illa  Protei  revisione,  Campolongi  sui  laudes 
praedicavit.  Nec  obliviscendum  ,  quam  arcta  vixerit 
consuetudine  cum  Rogerio  Sanctorio  ,  cui  laudis 
plurimum  debemus  ,  hoc  praesertim  nomine  ,  quod 
solus  curaverit ,  ut  tanti  viri  vita  melioribus  notitiis 
exornaretur.  Demum  per  totum  vitae  spatium  ami- 
co s  s&i  parare  numjviam.  intermjsit }  nec  già  or  fuit 

ejus  pfudentia  in  illis  eligendis  ,  quam  diligentia    in 
tuendis. 

Haec  de  Campolongi  vita  scripsisse  satis  sit  9 
ex  quibus  facillime  quisque  intelligat ,  quam  multa  in* 
genii ,  et  artis  subsidia  in  eo  confluxerint ,  quanto- 
<sjue  labore  de  re  litteratorum.  publica  optime  meritus 
fuerit ,  ut  cultissimis  quibusdam  nationibus  nequaquam 
snvideremus.  Nos  vero  beneficiis  ejus  perfruamur 
«juumque  suum  nomen  eximia  pietatis,  acpenitioris  cu- 
gusdam  doctrinae  laude  nobilitatum  videamus ,  \irtutes9 
«quibus  ipse  polluit,  imitemur  ,  ut  apud  Laertium  He- 
«caton  ,  et  Apollonius  Rodius  de  Zenone  sciscitante  ab 
Oraculo  ,  quid  agens  optime  victurus  esset ,  Deum 
Tespondisse  tradunt  ti  svyzpvr&irg,  roìs  nxpols* 

Fretì  auctoritate  Aldi  Manutu  aKorwnque 
grammaticorum  %  adhibuimus  verbum  polluìt  prae- 
teriti  temporis  :  veruni  quia  parum  in  usu  esse 
animadvertimus ,  ne  purgatae  legentium  aures 
D&adacitur ,  substitueadum  eensgj&us  excelluìh. 

